Адбылося ўзнагароджанне пераможцаў адкрытай інтэрнэт-алімпіяды, прысвечанай 66-годдзю Перамогі народаў Савецкага Саюза ў Вялікай Айчыннай вайне. З прывітальным словам да ўдзельнікаў мерапрыемства звярнуўся прадстаўнік аргкамітэта – прарэктар па навуковай рабоце В. В. Бушчык. Ён падзякаваў прысутных за актыўны ўдзел у алімпіядзе, за інтарэс, праяўлены да гісторыі Бацькаўшчыны, неад’емнай часткай якой з’яўляюцца падзеі Вялікай Айчыннай вайны. Дэкан гістарычнага факультэта М. М. Забаўскі пазнаёміў вучняў старэйшых класаў з традыцыямі нашай alma mater, умовамі навучання ў вядучай педагагічнай ВНУ краіны, а таксама запрасіў юных аматараў гісторыі паступаць у БДПУ.